Pædagogerne i Storvorde bruger høreværn til at beskytte sig mod børneskrig og råb i børnehaven, men det er slut nu. Aalborg Kommune har nedlagt forbud mod høreværnene. - Jeg vil ikke have et arbejdsmiljø, hvor de voksne går med høreværn, når børns ører er meget mere følsomme, siger Mai-Britt Iversen (Soc.Dem.), Familie- og Beskæftigelsesrådmand ved Aalborg Kommune. Foreslår lydmålere Rådmanden foreslår i stedet at pædagogerne nedbringer lydniveauet på alternative måder. Blandt andet ved at bruge lydmålere og bruge de udendørs arealer noget mere. - Jeg foretrækker et arbejdsmiljø, der tager hensyn til både børn og voksne, siger Mai-Britt Iversen. BUPL er skuffede over kommunen Hos BUPL Nordjylland beklager man kommunens beslutning. - Det ser ud til, at Aalborg Kommune prioriterer at undgå dårlig omtale i medierne frem for pædagogernes arbejdsmiljø, siger Carsten Halberg, Arbejdsmiljøansvarlig ved BUPL Nordjylland til fagbladet Børn & Unge

Referat:
Aalborg Kommune har som den første kommune i landet forbudt pædagogerne at bruge høreværn i daginstitutioner.